Návrh 

Nariadenie vlády 
Slovenskej republiky

z ....................... 2008,

ktorým sa mení nariadenie vlády Slovenskej republiky č. 329/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou elektromagnetickému poľu

Vláda Slovenskej republiky podľa § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov nariaďuje:

Čl. I

Nariadenie vlády Slovenskej republiky č. 329/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou elektromagnetickému poľu sa mení takto:                                                                                                                            

1. Poznámky pod čiarou k odkazom 1, 3 až 8, 11 a 12 znejú:  
„1) Zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.
     Zákon č. 355/2007 Z. z. o ochrane, podpore a rozvoji verejného zdravia a  o  zmene a doplnení niektorých zákonov v znení zákona č. 140/2008 Z. z.

 3) Vyhláška  Ministerstva zdravotníctva  Slovenskej republiky č. 534/2007 Z. z. o podrobnostiach o požiadavkách na zdroje elektromagnetického žiarenia a na limity expozície obyvateľov elektromagnetickému žiareniu v životnom prostredí.

 4) § 3 písm. c) zákona č. 124/2006 Z. z.

 5) Nariadenie vlády Slovenskej republiky č. 387/2006 Z. z. o požiadavkách na zaistenie bezpečnostného a zdravotného označenia pri práci.

6) § 19 zákona č. 124/2006 Z. z. v znení zákona č. 140/2008 Z. z.

7) § 10 a 19 zákona č. 124/2006 Z. z. v znení zákona č. 140/2008 Z. z. 

8) § 6 ods. 1 písm. q) zákona 124/2006 Z. z. v znení neskorších predpisov.

11) § 26 zákona č. 124/2006 Z. z. v znení neskorších predpisov.

12) § 5 ods. 4 písm. x) zákona č. 355/2007 Z. z.“.

2. V prílohe č. 2  tabuľka  č. 1 znie:

„Tabuľka č. 1
 Limitné hodnoty expozície (musia byť splnené všetky podmienky)

Frekvenčný rozsah	Prúdová hustota pre hlavu a trup
J
(mA/m2)
(efektívna hodnota)	Priemerný SAR pre celé telo
(W/kg)	Lokalizovaný SAR
(hlava a trup)
(W/kg)	Lokalizovaný SAR
(končatiny)
(W/kg)	Hustota žiarivého toku
S
(W/m2)		
do 1 Hz	40	-	-	-	-		
1 Hz < 4 Hz	40/f 	-	-	-	-		
4 Hz < 1000 Hz	10 	-	-	-	-		
1000 Hz < 100 kHz	f/100 	-	-	-	-		
100 kHz < 10 MHz	f/100 	0,4	10	20	-		
10 MHz < 10 GHz	-	0,4	10	20	-		
10 < 300 GHz	-	-	-	-	50		
Poznámka:
Uvedené hodnoty neplatia pre činnosti spojené s používaním, obsluhou a údržbou prístrojov magnetickej  rezonancie	
„.	

3. V prílohe č. 3 sa doterajší text prílohy  označuje ako bod 1 a dopĺňa sa bodom 2, ktorý znie: 

„2. Smernica Európskeho parlamentu a Rady 2008/46/ES z 23. apríla 2008, ktorou sa mení a dopĺňa smernica 2004/40/ES o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych činidiel (elektromagnetické polia) (18. individuálna smernica v zmysle článku 16 ods. 1 smernice 89/391/EHS) (Ú. v. EÚ L 114, 26.4.2008).“.

	
Čl. II

Toto nariadenie vlády nadobúda účinnosť 1. júla 2008.